
PATVIRTINTA
Panevėžio rajono savivaldybės tarybos 
[bookmark: _GoBack]2022 m. vasario 22 d. sprendimu Nr. T-38  

PANEVĖŽIO RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI PROGRAMŲ, FINANSUOJAMŲ SAVIVALDYBĖS BIUDŽETO LĖŠOMIS, ATRANKOS IR FINANSAVIMO TVARKOS APRAŠAS

I SKYRIUS 
[bookmark: part_aad9fc7ab2ef43328c3a8010a1b2ae72][bookmark: part_c0a0dbee3e78461dab7479df6d9dd75f][bookmark: part_59c0042c11384c2eab30efe4c0c38076]BENDROSIOS NUOSTATOS

	1. Panevėžio rajono savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, atrankos ir finansavimo tvarkos aprašas (toliau – Aprašas) nustato neformaliojo suaugusiųjų švietimo ir tęstinio mokymosi programų  (toliau – Programos) finansavimo savivaldybės biudžeto lėšomis konkurso organizavimo tvarką, Programų atrankos sąlygas, vertinimą, Programų finansavimo, lėšų naudojimo ir atsiskaitymo už jas tvarką.
[bookmark: part_8dc9d6bc232c46eaabb3cf438546b819]	2. Suaugusiųjų švietimo ir tęstinio mokymosi finansavimo tikslas – plėtoti Panevėžio rajono savivaldybės neformaliojo suaugusiųjų švietimo paslaugas, pritaikyti jas pagal visuomenės ir darbo rinkos poreikius.
[bookmark: part_657bfb9a2e2e42a083d1a8ddcf081508]	3. Atrinktų įgyvendinti Programų sąrašus tvirtina Savivaldybės administracijos direktorius, o Programoms vykdyti skirtas savivaldybės biudžeto lėšas administruoja Savivaldybės administracija.
	4. Apraše vartojamos sąvokos atitinka Lietuvos Respublikos švietimo įstatyme, Lietuvos Respublikos neformaliojo suaugusiųjų švietimo ir tęstinio mokymosi įstatyme vartojamas sąvokas.
[bookmark: part_02ff45f61c814750b8118501b08f58f9]
II SKYRIUS
KONKURSO ORGANIZAVIMAS, PROGRAMŲ ATRANKOS SĄLYGOS IR VERTINIMAS

5. Programų atrankos ir finansavimo konkursas (toliau – Konkursas) skelbiamas Panevėžio rajono savivaldybės interneto svetainėje www.panrs.lt.
6. Programa skirta neformaliojo suaugusiųjų švietimo ir tęstinio mokymosi dalyvių kvalifikacijai ir (arba) profesinėms kompetencijoms tobulinti. Maksimali metinė lėšų suma programai įgyvendinti gali būti 2 000 eurų.
7. Programos rengiamos vieneriems kalendoriniams metams. Pareiškėjas programą Savivaldybei teikia el. paštu, nurodydamas „Neformaliojo suaugusiųjų švietimo programų finansavimo konkursui“ iki termino, kuris nurodytas Konkurso paskelbimo metu.
8. Programos apimtis turi būti ne mažiau kaip 18 kontaktinio darbo valandų. Minimalus besimokančiųjų skaičius grupėje – 15 asmenų.
9. Programos atrenkamos ir finansuojamos vadovaujantis Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos (toliau – Metodika), patvirtintos Lietuvos Respublikos Vyriausybės 2016 m. sausio 14 d. nutarimu Nr. 22 „Dėl mokymosi pagal neformaliojo suaugusiųjų švietimo ir tęstinio mokymosi programas finansavimo metodikos patvirtinimo“, 11 punkte nustatytas Programos turinio ir siekiamų rezultatų atitikties sąlygas, 12 punkte nurodytus Programos vertinimo kriterijus bei 13 punkte nustatytus Programos vykdytojo reikalavimus ir Panevėžio rajono savivaldybės neformaliojo suaugusiųjų švietimo    2022–2024 metų prioritetus: skaitmeninių kompetencijų gilinimas, sveikos gyvensenos kompetencijų gilinimas, krašto pažinimas, komunikavimo užsienio kalba gilinimas.
10. Konkursui Programas gali teikti neformaliojo suaugusiųjų švietimo ir tęstinio mokymosi teikėjai (toliau – Teikėjas ). Teikėjas konkursui gali teikti 1 (vieną) paraišką.
11. Konkursas vykdomas kasmet kovo mėn.
12. Teikiami dokumentai el. paštu savivaldybe@panrs.lt:
12.1. užpildyta ir Teikėjo vadovo arba jo įgalioto asmens pasirašyta, patvirtinta antspaudu programa viename faile (šio Aprašo 1 priedas);
12.2. Teikėjo įstatų (nuostatų) patvirtinta kopija;
12.3. jeigu įgyvendinant Programą dalyvauja partneris, teikiama bendradarbiavimo arba jungtinės veiklos (partnerystės) sutarties patvirtinta kopija;
12.4. Programos vadovo gyvenimo aprašymas (CV);
12.5. kitos Programos finansavimo šaltinius patvirtinančios dokumentų kopijos.
[bookmark: part_2f6fb541ccd045bea37b6e336333879d]13. Savivaldybės administracijos direktorius sudaro Savivaldybės neformaliojo suaugusiųjų švietimo ir tęstinio mokymosi Programų vertinimo ir atrankos komisiją (toliau – Komisija) iš ne mažiau kaip 5 narių. Komisija įvertina pateiktas Programas, ar jos atitinka bent vieną iš Metodikos 11 punkte nurodytų sąlygų, atrenka Programas pagal Metodikos 12 punkte išdėstytus vertinimo kriterijus, nustato Teikėjų atitiktį Metodikos 13 punkto reikalavimams ir Panevėžio rajono savivaldybės neformaliojo suaugusiųjų švietimo 2022–2024 metų prioritetams bei pateikia Savivaldybės administracijos direktoriui.
14. Savivaldybės administracijai pateiktos Programos turi būti išnagrinėtos Komisijos posėdžiuose ir pateikiamas Komisijos siūlymas Savivaldybės administracijos direktoriui per          15 darbo dienų pasibaigus Programų teikimo terminui.
15. Programos vertinamos balais pagal Metodikos 12 punkte nurodytus kriterijus. Pildoma kiekvienos Programos vertinimo anketa (šio Aprašo 2 priedas). Programas atskirai vertina kiekvienas Komisijos narys. Skaičiuojamas Komisijos narių skirtų balų vidurkis ir sudaroma preliminari finansuojamų Programų pirmumo eilė.
16. Savivaldybės administracijos direktorius, atsižvelgdamas į Komisijos siūlymą, tvirtina atrinktų Programų sąrašus ir priima sprendimą dėl Programų finansavimo.
17. Savivaldybės administracija savivaldybės interneto svetainėje skelbia visą su Programų atranka susijusią informaciją.
18. Informaciją apie vykdomą Programą vykdytojai turi skelbti visuomenės informavimo priemonėse.
[bookmark: part_bb9784f9c67a4fa5babad27d2c9f151f]
III SKYRIUS
PROGRAMŲ FINANSAVIMAS, LĖŠŲ NAUDOJIMAS IR ATSISKAITYMAS

[bookmark: part_4bb1b85c8c3f475897f15c6e95c5821e][bookmark: part_81ddcaa2f4c5430d9c98a2fdb3835546]19. Sudarant savivaldybės metų biudžetą, Savivaldybės administracija, atsižvelgdama į savivaldybės finansines galimybes, ankstesnių metų faktinį lėšų panaudojimą, programų efektyvumą ir kokybę, siūlo Savivaldybės tarybai numatyti lėšas Programoms finansuoti.
[bookmark: part_87f8aca2c5c74f9c955950a7b29ecf89]20. Savivaldybės tarybai paskyrus lėšas Programoms Savivaldybės administracijos direktorius skelbia Konkursą.
[bookmark: part_0ed8874086cf475fb74cdf2249211840]21. Programoms vykdyti skirtos lėšos (pagal Savivaldybės biudžeto lėšų panaudojimo sutarties 1 priedą) pervedamos vadovaujantis Lietuvos Respublikos valstybės biudžeto ir savivaldybių biudžetų sudarymo ir vykdymo taisyklėmis, patvirtintomis Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“.
[bookmark: part_ef8a34ceb97941e4a97a40d744db8289]22. Sudarius Programos vykdytojo ir Savivaldybės administracijos sutartį ir pateikus paraišką lėšoms gauti (Savivaldybės biudžeto lėšų panaudojimo sutarties 4 priedas) Savivaldybės administracija iki kito mėnesio 25 d. perveda lėšas Programos vykdytojui.
23. Įgyvendinus Programą, Programos vykdytojas iki kito mėnesio 5 d. pateikia ataskaitą apie programos įvykdymą (Savivaldybės biudžeto lėšų panaudojimo sutarties 3 priedas), išlaidas, susijusias su projekto įgyvendinimu, pateisinančių dokumentų suvestinę (Savivaldybės biudžeto lėšų panaudojimo sutarties 2 priedas), savivaldybės lėšų panaudojimą pateisinančius dokumentus ir Programos renginio dalyvių sąrašą su parašais (šio Aprašo 3 priedas)   
[bookmark: part_dd547d159007487f9a6cbe821169b55c]24. Tinkamomis Programos vykdymo išlaidomis pripažįstamos tik tokios lėšos, kurios įvardytos Lietuvos Respublikos švietimo įstatymo 2 straipsnio 13 punkte, – tiesiogiai švietimo procesui organizuoti būtinos lėšos.
[bookmark: part_ac6a9a49ecfb481696d9a5ad1f11c5ca]25. Komisijai nustačius, kad Teikėjas netinkamai atsiskaitė už Programai vykdyti panaudotas lėšas ir/ar nustačius Aprašo bei sutarties pažeidimus, skirtos lėšos, pripažintos netinkamomis Programai vykdyti, turi būti grąžinamos Savivaldybės administracijai, o lėšos Programai finansuoti Programos vykdytojui negali būti skiriamos 3 metus nuo tokio pažeidimo nustatymo momento.
26. Teikėjas, pasibaigus Programai, bet ne vėliau kaip iki gruodžio 25 d., skirtas ir nepanaudotas arba netinkamai panaudotas lėšas turi grąžinti į savivaldybės sąskaitą LT954010041200080053.


IV SKYRIUS 
[bookmark: part_4b5d7ec655df4d80b1cb66d431dd2cf5]BAIGIAMOSIOS NUOSTATOS  

[bookmark: part_586a1f144f694958acd01f49adb31e57]27. Programų kokybė turi būti užtikrinama pagal Lietuvos Respublikos neformaliojo suaugusiųjų švietimo ir tęstinio mokymosi įstatymo 10 straipsnio nuostatas.
[bookmark: part_377bae53934c443fb615249f5f3bb18e]28. Programoms finansuoti naudojamos savivaldybės biudžeto ir kitos lėšos teisės aktų nustatyta tvarka.
[bookmark: part_c9f6e054f335455789393b994b9c8430]29. Programų įgyvendinimo finansinę priežiūrą ir kontrolę vykdo Centralizuoto vidaus audito skyrius.
30. Įgyvendinant Programas sukurti produktai (pavyzdžiui, mokymo metodikos, mokymosi priemonės: vadovėliai, konspektai, užduočių rinkiniai, skaidrės, testai) turi būti viešai skelbiami Programos vykdytojo ar savivaldybės interneto svetainėse, siekiant didinti informacijos mokymuisi visą gyvenimą prieinamumą ir skatinti teigiamus šios srities pokyčius.
31. Aprašas gali būti papildomas, keičiamas ar pripažįstamas netekusiu galios Panevėžio rajono savivaldybės tarybos sprendimu
[bookmark: part_68203f79c38f4f4793173391d0514251]________________
 

